આ અંગે ટિપ્સ આપતાં ફેબ્યુલસ બ્યુટી કેરનાં નેહા ત્રિવેદી જણાવે છે કે, “ઉનાળામાં થોડીક કાળજી લેવામાં આવે તો સ્કિનને ટેન થતી બચાવી શકાય છે. આ માટે શક્ય હોય તો બપોરના આકરા તાપમાં બહાર નીકળવાનું ટાળો. અત્યંત જરૂરી હોય તો સુતરાઉ અને ફુલ સ્લીવનાં કપડાં પહેરીને જ બહાર નીકળો. બહાર નીકળતા પહેલાં પુષ્કળ પાણી પીને નીકળો. બ્લીચ લગાવીને ડી-ટેન ક્યારેય પણ ન કરો. સેન્સિટિવ સ્કિન હોય તો ઘરગથ્થુ ઉપાય તરીકે મધ, લીંબુનાં થોડાં ટીપાં અને હળદર મિક્સ કરીને ચહેરા પર કે પછી કાળા પડી ગયેલા ભાગ પર લગાવો.